****

**Konferencia o najlepšej praxi a Európska cena za prevenciu kriminality 2018**

inštrukcie pre prezentujúcich

Keďže jedným z cieľov *Konferencie o najlepšej praxi* je zdieľanie a výmena znalostí a skúseností, účastníci súťaže ECPA 2018 budú mať možnosť počas 10 minút odprezentovať svoj projekt. Nasledovné pokyny boli vyvinuté s cieľom poskytnúť užitočné rady pri príprave ich prezentácií.

**Prezentujúcim má byť osoba**, ktorá

* má dôkladné znalosti o projekte - predovšetkým niekto, kto bol zapojený do projektu natoľko, že bude schopný primerane odpovedať na prípadné otázky publika;
* má dobré komunikačné a prezentačné schopnosti - zrozumiteľný a plynulý prejav, sebavedomý postoj, udržiava očný kontakt s publikom a pod. **V prípade reprezentácie víťazného projektu v európskom kole sú nevyhnutné dobré komunikačné a prezentačné schopnosti v anglickom jazyku.**
* vie dodržať stanovený časový limit – 10 minút.

**Všeobecné odporúčania pre prezentovanie**:

* Pri vytváraní prezentácie odporúčame používať **snímky** (PowerPoint). Prezentácia bude zaslaná organizátorom pred konferenciou a prezentujúci by si ju mali so sebou priniesť aj na USB kľúči.
* Odporúčame uprednostniť pred textom **vizuálne prvky** (grafy, obrázky, animácie, atď.) a **nepoužívať príliš veľa textu**. Ako pomôcka môže poslúžiť dodržiavanie pravidla **“7x7**” – najviac 7 riadkov na 1 snímku a najviac 7 slov v riadku.
* **Vyhnite sa jednoduchému čítaniu textu zo snímok.** Keď je text na snímkach stručný, prezentácia je dynamickejšia, znie prirodzenejšie a ľahšie udrží pozornosť publika.
* Počas 10 minút pravdepodobne nebudete môcť povedať o projekte všetko. Zamerajte sa na **kľúčovú myšlienku**, ktorú chcete dostať k publiku:
* Identifikujte **kľúčovú myšlienku**: O čom skutočne je Váš projekt? Aké hlavné činnosti zahŕňal? Ako inovatívny bol Váš projekt? Čo sa ním dosiahlo? Ako bol ohodnotený? Prečo je tento projekt dobrý?
* **Vyhnite sa veľkému množstvu detailov**, ako sú napríklad informácie o histórii projektu, financovaní, partneroch, atď., pretože odpútavajú pozornosť od kľúčovej myšlienky Vašej prezentácie a oberajú Vás o čas. Myslite na to, že publikum je tvorené odborníkmi, ktorí už pravdepodobne majú znalosti a skúsenosti z danej oblasti.

**Tip**: pripravte si najprv osnovu prezentácie, niekoľkokrát si ju prečítajte a odstráňte z nej všetko, čo nie je podstatné pre interpretáciu hlavnej myšlienky.

* **Vyhnite sa úvodným prehľadom o prezentácii** a prejdite rovno k nej.
* **Prejdite ku kľúčovej myšlienke prezentácie** čo najskôr.
* Nezabudnite uviesť Vaše kontaktné údaje aby Vás mohli kontaktovať prípadný záujemcovia o bližšie informácie.
* Odprezentujte Váš projekt pred účasťou na súťaži iným ľuďom a požiadajte ich o spätnú väzbu. Čím viac prezentácií projektu budete mať za sebou, tým spontánnejšie a zaujímavejšie vyznie Vaša prezentácia pred publikom.
* Ak už ovládate svoju prezentáciu takmer naspamäť, upravujte ju dovtedy, kým nebude trvať najviac 10 minút, čo **neznamená „rozprávajte rýchlejšie“,** ale „odstráňte nepotrebné informácie“. Dobrá prezentácia s hlavnou myšlienkou môže trvať aj menej ako 10 minút ak má zanechať o projekte dobrý dojem. **Tip**: snažte sa každému snímku venovať najviac 1 minútu, preto 10 minútová prezentácia by mala obsahovať najviac 10 snímok.
* Propagačné materiály (letáky, brožúrky, publikácie, plagáty) k projektu sú vítané, avšak nie sú predmetom hodnotenia komisiou.

V prípade akýchkoľvek otázok kontaktujte sekretariát rady vlády SR pre prevenciu kriminality: petra.barnova@minv.sk.